PREDLOG

ZAKON

O IZMJENAMA I DOPUNAMA ZAKONA O UNUTRAŠNJOJ TRGOVINI

**Član 1**

U Zakonu o unutrašnjoj trgovini („Službeni list CG", br. 49/08 i 38/19) mijenja se član 1 i glasi:

"Ovim zakonom uređuje se unutrašnja trgovina (u daljem tekstu: trgovina), uslovi i oblici vršenja trgovine, evidencija roba koje su predmet trgovine, evidencija lica koja se bave trgovinom, praćenje stanja na tržištu u pogledu snadbjevenosti i cjenovne politike i nadzor nad primjenom ovo zakona."

# **Član 2**

U članu 2 poslije riječi "prodaja robe” brišu se riječi "i vršenje trgovinskih usluga”.

**Član 3**

Brišu se članovi 4 i 5.

**Član 4**

U članu 7 poslije riječi ”trgovina na malo” brišu se riječi "i kao pružanje trgovinske usluge".

**Član 5**

Brišu se članovi 21 do 29.

# **Član 6**

 U članu 31 stav 2 mijenja se i glasi:

 Uslove iz stava 1 tačka 1 ovog člana kao i vrste prodajnih objekata propisuje ministarstvo.”


#  **Član 7**

 U članu 33 stav 6 mijenja se i glasi:

"Sadržinu i način podnošenja prijave o početku obavljanja djelatnosti trgovine, sadržinu obavještenja iz st. 2 i 3 ovog člana i registra priiave trgovine propisuje Ministarstvo.”

**Član 8**

U članu 35a briše se stav 3.

**Član 9**

Poslije člana 37 dodaje se novi član 37a koji glasi:

 “**Član 37a**

Ministarstvo će kroz kvartalne izvještaje i na zahtjev obavještavati Vladu Crne Gore o snadbjevenosti tržišta pojedinim proizvodima.

Sadržinu Informacije iz stave 1 ovog člana propisuje Ministarstvo."

**Član 10**

 Poslije člana 46c dodaje se novi član koji glasi:

“**Član 46d**

 Podzakonski akti za sprovođenje ovog zakona donijeće se u roku od tri mjeseca od dana stupanja na snagu ovog zakona.”

## **Član 11**

 Ovaj zakon stupa na snagu danom objavljivanja u "Službenom listu Crne Gore”.